Bărbatul din localitatea Clejani a fost oprit imediat de oamenii legii, care au dispus testarea acestuia cu alcooltestul.
Rezultatul a fost zero, însă tânărul a rămas fără permis și s-a ales și cu o amendă în valoare de 3.300 de lei.
Acesta conducea cu 109 kilometri peste viteza legală impusă pe acel sector de drum.
"În această seară, poliţişti din cadrul Poliţiei oraş Mihăileşti au depistat, pe DN 6H, un bărbat, în vârstă de 28 de ani, din comuna Clejani, în timp ce conducea o motocicletă, cu viteza de 199 de kilometri la oră, pe un sector de drum cu limita de viteză de 90 de kilometri la oră", se arată într-un comunicat de presă transmis duminică de IPJ Giurgiu.
Pe lângă sancţiunea contravenţională, bărbatului i-a fost suspendată exercitarea dreptului de a conduce vehicule pe drumurile publice pentru 120 de zile, potrivit Agerpres.